**FILIPINO 7**

I.Pagkilala sa Salita: Basahin nang tama ang bawat salita.

 1. Budhismo 6. naliwanagan

 2. pinakamalaki 7. katotohanan

 3. pananampalataya 8. pagpapahalaga

 4. palaisipan 9. makasarili

 5. Upanishad 10. mahinahon

1. Basahing mabuti ang talata at sagutin ang mga tanong nang buong husay. Isulat ang titik ng tamang sagot sa iyong sagutang papel.

**BUDHISMO**

 Ang Budhismo ay isa sa pinakamalaking relihiyon sa mundo na itinatag sa India noong 600 B.C. Ang pananampalatayang ito ay batay sa mga turo ni Siddharta Gautama na sa paglaon ay kinilalang Buddha.

Si Siddharta Gautama ay isang prinsipe sa hilagang India at anak ng isang mayamang rajah. Lumaki siya sa gitna ng marangyang buhay subalit tinalikuran niya ang lahat ng ito upang ibuhos ang oras niya sa pagninilay ng kahulugan ng buhay. Naging palaisipan sa prinsipe ang pagtanda, pagkamatay ng isang tao at kung bakit kailangan tayong dumanas ng sakit. Hindi siya matahimik hanggat’ hindi niya nakikita ang sagot sa mga tanong na ito. Nagpakalbo siya, nagsuot ng dilaw na damit at nanghingi ng limos kasama ang mahihirap na tao. Lumapit siya sa mga guru upang pag-aralan ang Upanishad subalit hindi pa rin siya nasiyahan. Makalipas ang napakaraming taon ng pag-aayuno ay naglakbay siya papuntang Gaya. Sa ilalim ng isang puno ng Bo (wisdom tree) pagkatapos manalangin ng maraming araw ay naliwanagan siya. Dahil dito ay tinawag si Siddharta na Buddha "Ang Naliwanagan."

Ibinahagi niya ang kanyang mga natuklasan na tinawag na marangal na katotohanan. Kasama rito ang tamang pananaw na ang pagdurusa ay bunga ng makasariling hangarin. Ang tamang pagpapahalaga ay nababalot sa pag-ibig. Dapat tayong gabayan ng tamang pananalita na mahinahon. Ang tamang pag-uugali ay nag-uugat sa tamang pag-iisip at paggalang sa lahat ng may buhay. Ang tamang kabuhayan naman ay dapat nakatutulong sa kapwa

**Mga Tanong:**

1.Alin sa sumusunod ang HINDI pinagdaanan ng prinsipe?

A) Nag-ayuno siya at nagnilay-nilay .

B) Nabuhay siya na parang isang pulubi.

C) Naging marangya ang buhay niya sa palasyo.

D) Pinag-aralan niya kung paano siya kikilalanin bilang Buddha.

2. Ano ang dahilan kung bakit kinilala ang prinsipe bilang Buddha? Kinilala ang prinsipe bilang Buddha dahil \_\_\_\_\_\_\_\_\_\_\_\_\_\_\_\_\_.

A) matagal na panahon siyang nag-ayuno

B) naliwanagan siya sa kahulugan ng buhay

C) nasagot niya ang katanungan ng mga tao

D) inisan niya ang palasyo upang magnilay-nilay

3. Ano ang kahulugan ng pangungusap sa kahon?” Lumaki siya sa gitna ng marangyang buhay subalit tinalikuran niya ito.

A) Umiwas siya na lumaki sa marangyang pamumuhay.

B) Tumatalikod siya kapag pinag-uusapan ang marangyang buhay.

C) Pinili niya ang mamuhay ng simple kahit kinalakihan niya ito.

D) Pinahayag niya na paglaki niya ay hindi na siya mamumuhay ng marangya.

4. Ano ang kahulugan ng salitang **pagninilay** sa pangungusap sa kahon?”

Binuhos niya ang oras niya sa pagninilay ng kahulugan ng buhay.

 A) pag-iisip C) Pangangarap

 B) paghahanap D) pagtatanong

5. Ano ang layunin ng sumulat ng seleksyon?

A) Gusto nitong magbigay-aral.

B) Hatid nito ang bagong balita.

C) Hangad nitong manghikayat.

D) Nais nitong magbigay ng kaalaman.